บสย.ลงนาม SCB นำร่องพัฒนาระบบชำระค่าธรรมเนียมค้ำประกันล่วงหน้า
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม(บสย.) เปิดเผยว่า บสย.พร้อมให้บริการการชำระค่าธรรมเนียมค้ำประกันล่วงหน้ากับธนาคารพันธมิตรทุกธนาคาร เพื่อรองรับปริมาณการขอใช้บริการสินเชื่อและค้ำประกันสินเชื่อจากผู้ประกอบการSMEsที่เพิ่มขึ้น จากมาตรการและนโยบายของรัฐบาล โดยภาพรวมด้านการค้ำประกันสินเชื่อของบสย. ตั้งแต่ 1 ม.ค.-15 ต.ค. 2558 พบว่า โครงการค้ำประกันสินเชื่อกลุ่มไมโคร มีผู้ประกอบการได้รับอนุมัติไปแล้วกว่า 30,000 ราย จากยอดค้ำประกันรวม 50,000 ราย
20 ต.ค. 2558

นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม(บสย.) เปิดเผยว่า บสย.พร้อมให้บริการการชำระค่าธรรมเนียมค้ำประกันล่วงหน้ากับธนาคารพันธมิตรทุกธนาคาร เพื่อรองรับปริมาณการขอใช้บริการสินเชื่อและค้ำประกันสินเชื่อจากผู้ประกอบการSMEsที่เพิ่มขึ้น จากมาตรการและนโยบายของรัฐบาล โดยภาพรวมด้านการค้ำประกันสินเชื่อของบสย. ตั้งแต่ 1 ม.ค.-15 ต.ค. 2558 พบว่า โครงการค้ำประกันสินเชื่อกลุ่มไมโคร มีผู้ประกอบการได้รับอนุมัติไปแล้วกว่า 30,000 ราย จากยอดค้ำประกันรวม 50,000 ราย
โดยระบบการชำระค่าธรรมเนียมค้ำประกันสินเชื่อล่วงหน้า จะเอื้อประโยชน์ต่อธนาคารต่างๆที่เข้าร่วมโครงการค้ำประกันสินเชื่อกับ บสย.โดยเฉพาะธนาคาร ที่มีแผนงานขยายสินเชื่อในกลุ่มผู้ประกอบการขนาดเล็ก โดยช่วยลดขั้นตอน และเพิ่มประสิทธิภาพในการทำงาน ซึ่งจะส่งผลดีต่อผู้ประกอบการSMEs โดยตรง หมดกังวลในการชำระค่าธรรมเนียมแบบรายปี และยังลดขั้นตอนการทำงานของธนาคารในการติดตามค่าธรรมเนียมค้ำประกันแบบรายปี
สำหรับธนาคารไทยรายแรกที่ร่วมลงนามความร่วมมือในโครงการรับชำระค่าธรรมเนียมค้ำประกันสินเชื่อล่วงหน้ากับบสย. คือธนาคารไทยพาณิชย์ และในเร็วๆนี้ คาดว่าธนาคารซีไอเอ็มบีไทยพร้อมร่วมลงนามเช่นกัน